米芝Gi講食
特色茶餐廳打邊爐
上星期凍凍哋,一班朋友出來happy gathering,我哋一行六人去旺角新開慨「火水爐」打邊爐,渠日間系茶餐廳,夜晚搖身一變做火鍋,馬路對面抬高頭就望到渠大大個招牌,渠個招牌做成戲院廣告牌咁,由樓梯上去都系一啲懷舊慨海報畫,上到去見到一排火水爐不過系擺設嚟,裡面唔係好大應該大約十張台(我冇仔細數過),雖然地方細細,但係坐落同隔離台都有空間唔會背貼背,裡面周圍環境都佈置得好懷舊,幾得意。
一坐落台上面就有9款醬料自己隨意加,然後一張紙點火鍋料,渠有套餐,但系每位308元都幾貴嚇所以我哋散叫,火鍋料種類唔多,而且當日好多都冇供應。散叫都唔平,酒樓價錢,我哋叫咗個鴛鴦鍋底,點咗手打牛丸拼墨魚丸,響鈴,美國肥牛,手打墨魚滑,脆鯇魚片,水餃拼魚皮餃,粟米同2款菜,即使菜咁簡單但選擇都好少,同行有幾個朋友想食西洋菜但冇,最後我哋就揀油麥菜同生菜。
湯底一邊系芫茜蛋一邊系沙嗲,沙嗲湯底好濃偏鹹,鍾意濃味慨就啱曬。雖然系茶餐廳格局酒樓價錢,但係食物質素ok,牛丸系醬爆牛丸,有機汁流出來。手打墨魚丸好彈牙,粟米好甜好食,脆鯇魚片好新鮮,墨魚滑都好好食。但係水餃就唔得,啲皮好厚,魚皮餃系大路貨。因為本地手切肥牛貴,我哋就叫咗美國肥牛,肥牛真系幾肥下,都有啲牛肉味,不過有啲韌咬唔斷要成塊吞,朋友都話吞落去嗰下感受到肥牛由喉嚨落到胃慨感覺。埋單每人一百八十幾蚊,真系唔平,但系服務幾好!
食完立刻過對面「甜牙牙」挑戰嗰個好似層層疊慨九層窩夫,呢一個窩夫想食好耐但係每次都不多食人唔到,今次齊人梗系一定要叫啦,等咗差不多一個鐘。一上台成間店慨食客都望住,我哋呢一台成為咗全場慨焦點,哈哈!
窩夫每一層都唔同餡料,栗子蓉嗰一層最味道突出,奧利奧都唔錯,甜牙牙慨窩夫一向都系好食慨,渠餐牌上重寫住如果一個人45分鐘之內食曬就可以免費,如果大家自認系大胃王慨話可以去挑戰一下。
米芝Gi提提你:唔想九層塔變做比薩斜塔慨話,相機先食慨時候大家記得小心,仲有千格理好好亂嚟掹走竹籤,小心倒塌冇得拍。◇
Häagen-Dazs之前推出個期間限定慨日本抹茶糯米糍同北海道紅豆糯米糍雪糕,今年香港終於都有呢2款糯米糍雪糕賣喇唔使去日本,收到風我立刻去便利店買齊兩款即試,一試實在太美味喇〜抹茶味超香濃,紅豆味超香滑而且紅豆已經和雪糕完全融合一齊,唔會食到紅豆皮,每杯裡面都大約有9粒糯米糍,兩款甜度都啱啱好,真系要講多次實在太美味喇,我食到停唔到口,即使兩款混合嚟食都好好食。供應期有限,想食就趁快,唔係就冇曬。
日本明治最新推出寲五款朱古力「The Chocolate」,市面上仲未有得買,而我有幸有朋友去發怖會帶返嘪畀我試呢五款朱古力,為寲令大家清楚知道試食完之後我嬣感覺,我列點就報告如下:
Sunny Milk:味道平均,偏dark唔係好甜,五款之中最好食。呢款亦係日本起舊年推出時最受歡迎嬣兩款味道之一;
Matcho:出奇地好食,因為佢係抹茶融入dark chocolate,唔係平時市面上綠色好奶好甜孻種抹茶朱古力;
Brilliant Milk:牛奶味朱古力,奶味重偏甜,諏晒鍾意牛奶朱古力嬣朋友;
Comfort Bitter :佢用嬣係經過高溫深度烘焙嬣可可豆,味道就好似 Pacific Coffee 嬣 Americano 咁,唔係人人都可以接受;
Elegant Bitter:另一款都唔係人人接受到嬣味道,因為入口好酸又帶苦,感覺好怪。
米芝Gi試食報告完畢,好快呢5款朱古力就會推出市面,鍾意朱古力嬣大家可以參考我嬣意見,或者根據自己個人喜好買嘪試下。◇
米芝Gi鍾意飲飲食食,對食物質素絕對有要求,食勻港九新界大小特色餐廳,街頭特色小食;對於市面上慨新事物,不講論健康生活,扮靚潮流資訊渠都會留意去嘗試, 有好嘢正嘢筍嘢鍾意開心分享,系地道港女一名!依家渠藉機會將愛好分享畀大家。
如有好嘢正嘢想同米芝GI分享,或者查詢及反饋,請電郵:email@example.com